Trener

For den am. komiserien (1989–97), se Coach (TV-serie)En trener er en person som veileder og tilrettelegger for andre personer i fysisk aktivitet, eller trening. Betegnelsen treningsleder nyttes også for personer med tilsvarende oppgave. Den noe videre betegnelsen instruktør nyttes også for å beskrive personer med lignende oppgaver.
Trenergjerningen kan være en hobby, og i Norge er det lang tradisjon for at trenergjerningen skal være basert på frivillig, idealistisk innsats. Med profesjonaliseringen av idrett endret treneroppgavene karakter og er i større grad blitt et bredt yrke. Trenere finnes i de fleste deler av sport; barneidrett, trimgrupper, amatøridrett og profesjonell idrett, både innen individuell sport og innen lagidretter. Svært ofte har en trener selv bakgrunn som aktiv utøver, og søker deretter en trenerkarriere innen samme idrett. Denne realkompetansen kan være avgjørende for å utføre trenergjerningen på et  


== Trenerrollen ==
Avhengig av nivå vil trenerrollen kunne favne bredt. Ved siden av tilrettelegging, veiledning, ledelse og instruksjon som skjer i forbindelse med selve treningsaktiviteten vil en trener måtte forholde seg til flere sider av utøverens verden. 

Familierådgiver. Treneren vil ofte være en familievenn, og rådgiver, samtidig med ansvar for planlegging av balanse mellom familietid, familieplikter og trening.
Fysikalsk og medisinsk støtteapparat. En trener vil ofte ha mye erfaring med skader og behandling. Forebygging av skader vil være en vesentlig del av en treners ansvar.
Sosial tilrettelegger. En trener vil på de fleste nivåer arbeide med det sosiale miljøet rundt en utøver eller et lag. Dette står i sterkt samsvar med trivsel og motivasjon.
Utdannings- og yrkesrådgiver. Treneren kan bli involvert i utøverens valg av studier og yrke. På et tidspunkt i karrieren vil dette bli en vesentlig del av fremtidsplanlegging.


== Utdanning ==
Utdanning av trenere skjer hovedsakelig på tre hovedområder:

Innen det offentlige utdanningssystemet.
Gjennom utdanningsprogram for idrettsfag i den videregående skolen, hvor programfaget Treningsledelse gir både teoretisk og praktisk kompetanse.
Mange høgskoler tilbyr et årsstudie innen idrett, kalt grunnfag idrett. Faget gir grunnlag for videre utdanning mot læreryrket, eller et trenerstudie på bachelor nivå. Norges idrettshøgskole er Norges ledende utdanner av trenere.
Innen de ulike idrettsforbundene.
De fleste særforbundene har egne utdanningsprogram for trenere, der NFFs program er det største. En vanlig inndeling er å kalle nivåene Trener 1, 2 og 3 Andre forbund nivådifferensierer trenerne sine med betegnelsene kretstrenere og forbundstrenere.
Innen helsestudioer
De fleste helsestudioer har egne program for å utdanne treningsveiledere og personlige trenere. Mange helsestudiokjeder krever at egne ansatte fullfører eget utdanningsprogram uavhengig av annen utdanning.
Mange profesjonelle trenere har i tillegg pedagogisk utdannelse.


== Ulike trenertitler ==
Coach – En betegnelse som nyttes for trenere, hovedsakelig brukt i USA.
Hjelpetrener, eller assistenttrener – Et team med trenere organiseres oftest i et hierarki med en hovertrener og en eller flere assistenter.
Hovedtrener – Et team med trenere organiseres oftest i et hierarki med en hovertrener og en eller flere assistenter.
Manager – En betegnelse som i deler av den engelskspråkelige verden brukes for hovedtrener.
Personlig trener – Instruktører i forbindelse med helsestudio og treningsstudioer som kan leies for personlig instruksjon og veiledning på timebasis.
Spillerutvikler – En trener som arbeider spesielt med yngre utøvere innen lagidretter.
Topptrener – En trener som arbeider med toppidrettsutøvere, eller andre utøvere på et høyt nivå
Fotballtrener, basketballtrener, langrennstrener og turntrener er eksempler på hvordan en treners sportsområde beskrives.
Klubbtrener, kretslagstrener, eliteserietrener, landslagstrener er eksempler på hvordan en treners nivå beskrives.


== Se også ==
Kategoriside med lister navn på trenere fra ulike idretter


== Kilder ==
Kårhus, Svein (1947-) (1999). Ledelse og instruksjon. Oslo: Universitetsforl. ISBN 8200450775. 


== Eksterne lenker ==
Utdanning.no sin yrkesbeskrivelse av idrettstrener
Utdanning.no sin yrkesbeskrivelse av fotballtrener
Fotballforbundets nettside om Utdanningsprogrammet for trenere
Håndballforbundets nettside om grunnutdanning og topputdanning for trenere